ગાંધીનગર ઃ સુરતમાં મ્યુનિસિપલ કમિશનર રહી ચુકેલા વર્તમાન મુખ્યમંત્રીના અગ્ર સચિવ મનોજકુમાર દાસે ‘સંદેશ’માં ૨૭ મેને સોમવારના અંકમાં તેમના સંદર્ભમાં પ્રસિદ્ધ થયેલા એક અહેવાલના પ્રતિભાવમાં જણાવ્યું છે કે, સુરતમાં દુર્ઘટનાગ્રસ્ત તક્ષશિલા આર્કેડ બિલ્ડિંગને ઇમ્પેક્ટ ફીના કાયદા હેઠળ અપાયેલી મંજૂરીની બાબતમાં મ્યુનિસિપલ કમિશન તરીકે મારો કોઈ રોલ ન હતો, કેમ કે મંજૂરીના પાવર ઝોન  ડેપ્યુટી કમિશનર, ઝોનલ ઑફિસર તથા કાર્યપાલક ઈજનેરને ડેલિગેટ થયા હતા અને સદર ૩૩૪.૯૬ ચો. મી. નું બાંધકામ કાર્યપાલક ઈજનેર પરાગ મુનશી દ્વારા ૪ તબક્કે જુલાઈ-ઑગસ્ટ- ૨૦૧૩માં રેગ્યુલરાઈઝ્ડ કરી આપ્યું હતું અને મારી જાણ મુજબ સદર બાંધકામને રેગ્યુલરાઈઝેશન સર્ટિફિકેટ મારી બદલીના ઘણા સમય પછી આપવામાં આવ્યું હતું.